CELEX: 62016TN0028
Language: bg
Date: 2016-01-26 00:00:00
Title: Дело T-28/16: Жалба, подадена на 26 януари 2016 г. — Германия/Комисия

14.3.2016   
            
            
               BG
            
            
               Официален вестник на Европейския съюз
            
            
               C 98/56
            
         Жалба, подадена на 26 януари 2016 г. — Германия/Комисия
   (Дело T-28/16)
   (2016/C 098/72)
   Език на производството: немски
   
      Страни
   
   
      Жалбоподател: Федерална република Германия (представители: T. Henze и A. Lippstreu)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени член 1 и приложението към Решение за изпълнение (ЕС) 2015/2098 на Комисията от 13 ноември 2015 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) в частта, в която извършените в рамките на ЕЗФРСР от компетентната разплащателна агенция във Федерална република Германия плащания в общ размер на 7 719 920,30 EUR се изключват от финансиране от страна на Европейския съюз,
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първо основание: нарушение на член 71, параграф 2 във връзка с член 2, буква д) от Регламент (EО) № 1698/2005 (1), тъй като Комисията иска критериите за подбор да се прилагат не само по отношение на конкретни „проекти“ по смисъла на член 2, буква д) от Регламент № 1698/2005, но и по отношение на предходни етапи на националния процес по устройство на земеделските територии и обновяване на селата, и тъй като прави неправилна преценка на изискванията по отношение на критериите за подбор.
            
         
               2.
            
            
               Второ основание: нарушение на принципа на партньорство по член 6 от Регламент (EО) № 1698/2005, на принципа на лоялно сътрудничество (член 4, параграф 3, алинея 1 ДЕС) и на принципа на оправданите правни очаквания, тъй като Комисията приема своето решение за корекция по одобрен от самата нея или по неоспорен от нея ред.
            
         
               3.
            
            
               Трето основание: нарушение на принципа на субсидиарност (член 5 ДЕС), тъй като Комисията нарушава процесуалната автономия на държавите членки и суверенните им правомощия в областта на устройството на територията.
            
         
               4.
            
            
               Четвърто основание: нарушение на член 52, параграф 2 от Регламент (EС) № 1306/2013 (2), на член 31, параграф 2 от Регламент № 1290/2005 (3) и на принципа на пропорционалност, тъй като посредством единната корекция от 10 % Комисията не преценява надлежно характера и съвсем ограничения обхват на евентуалното нарушение във връзка с критериите за подбор и не взима предвид обстоятелството, че за Съюза фактически не са настъпили финансови загуби, нито някога е съществувал реален риск за възникване на такива загуби.
            
         
      (1)  Регламент (EО) № 1698/2005 на Съвета от 20 септември 2005 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 277, стр. 1; Специално издание на български език, 2007 г., глава 3, том 66, стр. 101).
   
      (2)  Регламент (ЕС) № 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, стр. 549).
   
      (3)  Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (ОВ L 209, стр. 1; Специално издание на български език, 2007 г., глава 14, том 1, стр. 193).